31977D0144
L 047/52
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 декември 1976 година
относно определяне на стандартни кодове и правила относно изписване в машинно четивна форма на сведенията от изследванията на насажденията на някои видове плодни дървета и за определяне границите на производствените зони за тези изследвания
(77/144/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 76/625/ЕИО на Съвета от 20 юли 1976 г. относно статистическите изследвания, които следва да бъдат извършени от държавите-членки с цел определяне на производствения потенциал на овощните насаждения от определени видове (1) и по-специално член 4, параграфи 2 и 4 от нея,
като има предвид, че оборудването, с което разполага Комисията за извършване на анализ на резултатите от изследванията на насажденията от някои видове плодни дървета и необходимостта от рационалното му използване налагат да бъдат уточнени машинно четивните носители, съвместими с оборудването, и да бъде определен един стандартен формат за изписване на данните в машинно четивна форма;
като има предвид, че съществуват определени производствени зони с хомогенни климатични и агрономични условия, отговарящи на известна еднородност в добива на плодове на хектар; като има предвид, че използването на резултатите от проучванията за всяка от тези производствени зони увеличава точността на прогнозите за производството в средносрочен план; като има предвид, че се определят границите на тези производствени зони;
като има предвид, че мерките, предвидени в настоящото решение са в съответствие със становището на Постоянния комитет за земеделска статистика,
ПРИЕ НАСТОЯЩОТО РЕШЕНИЕ:
Член 1
Машинно четивните носители, използвани от държавите-членки, които обработват електронно резултатите от изследванията за получаване на данните, посочени в член 2 от Директива 76/625/ЕИО на Съвета, са магнитни ленти или перфокарти с 80 колони.
Член 2
Стандартният формат, кодове и правила за записване върху магнитна лента или перфокарти с 80 колони на сведенията, посочени в член 2 от Директива 76/625/ЕИО на Съвета, както и административната процедура за предаване на магнитни ленти на досиетата на Статистическата служба на Европейските общности, отговарят на посоченото в приложенията към настоящото решение.
Член 3
Границите на производствените зони, които следва да бъдат приети, се установяват съобразно разпоредбите на приложенията към настоящото решение.
Член 4
Адресати на настоящото решение са държавите-членки.
Съставено в Брюксел на 22 декември 1976 година.